Diari Oficial de la Generalitat Valenciana


Sumari del DOGV 6211, del 22-02-2010 (2010/1835)

Convocatòria dels propietaris i titulars de drets afectats per a comparéixer en l'alçament de les actes prèvies d'ocupació dels béns i drets afectats pel Projecte de Connexió Viària entre els Barris de Santa Rosa i Batoi.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6211

Data del DOGV
:   22-02-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/1835


Data del document
:   08-02-2010

Organisme emissor
:   Ajuntament d'Alcoi

Tipus de document
:   Anunci

Descriptors 

:   * Alcoi

Convocatòria dels propietaris i titulars de drets afectats per a comparéixer en l'alçament de les actes prèvies d'ocupació dels béns i drets afectats pel Projecte de Connexió Viària entre els Barris de Santa Rosa i Batoi.  
 [2010/1835]  
Es fa pública la resolució per la qual es convoca per a l'alçament d'actes prèvies d'ocupació dels béns i drets afectats per les obres compreses en el Projecte de Connexió Viària entre els Barris de Santa Rosa i Batoi, declarada la urgent ocupació d'estos béns, de conformitat amb el que disposen els articles 6.4 i 19 de Decret Llei 1/2009, de 20 de febrer, del Consell de la Generalitat, ja que el Projecte de Connexió Viària entre els Barris Santa Rosa i Batoi s'emmarca dins del Pla Especial de Suport a la Inversió Productiva en Municipis de la Comunitat Valenciana.  
Segons això, este Ajuntament, atenent el que establix la regla 2a de l'article 52 de la Llei d'Expropiació Forçosa ha resolt convocar els propietaris i titulars de drets que consten en la relació de béns i drets afectats per l'expropiació, i que s'acompanya, que es farà pública en el Diari Oficial de la Comunitat Valenciana, en el Butlletí Oficial de la Província, en el diari Las Provincias i al tauler d'edictes perquè compareguen a l'alçament de les actes prèvies corresponents.   
Les dates i hores per a les quals es convoquen els titulars de béns i drets afectats són les següents:   
· Tomás Segura Doménech, el dia 25 de febrer de 2010 a les 11.00 hores.  
· Fernando Doménech Romá, el dia 25 de febrer del 2010 a les 12.00 hores.  
La citació es realitzarà en els salons de l'Ajuntament d'Alcoi.  
A l'acte hauran de comparéixer els titulars dels béns i drets que s'expropien, per si o a través de representants, proveïts de DNI, títols de propietat o dels drets que tinguen, últim rebut de l'IBI, i podran acompanyar-se al seu càrrec de pèrit i notari. De l'assenyalament es donarà compte per mitjà de citació individual a tots els propietaris i titulars de drets. La publicació de la relació d'interessats en butlletins i periòdics, així com al Tauler d'edictes, servirà de citació per a aquells que siguen desconeguts o el domicili dels quals s'ignore.   
Conforme establix l'article 56.2 del Reglament d'Expropiació Forçosa, fins al moment en què es procedisca a l'alçament de les actes, els propietaris i aquelles persones els drets o interessos legítims de les quals hagen pogut ometre's en aprovar la relació de béns i drets afectats, podran formular davant de l'Ajuntament al·legacions només als efectes d'esmenar errors materials patits en confeccionar la relació.   
Els interessats tindran a la seua disposició l'expedient i plans parcel·laris en l'Ajuntament.   
Alcoi, 8 de febrer de 2010.- L'alcalde: Jorge Sedano Delgado.